techiaith/cofnodycynulliad_en-cy huggingface dataset:
English: Thank you very much for that. In terms of lifelong learning, that's truly very important, and what we want to do is to understand how all of the ways of learning Welsh do sit on the continuum - that is, GCSE and A-level qualifications, but also adult education. We need to reflect that pathway, and that's an important way of encouraging people to continue with their learning or to start afresh, if they haven't had an opportunity in school. So, that work is very important. I think the Member makes a very important point on those social spaces where the Welsh language can be used, and I do think that Soar chapel is a good metaphor for this. The chapels, generally speaking, aren't driving the social use of the Welsh language in our communities, for reasons that we'll all understand. But the challenge for us is to identify the spaces that do that. If you look at Cardiff, for example, you have places such as Chapter, where people can come and be with others, but that doesn't exist in every community. So, where are the opportunities there? So, that's part of the aspiration too, and I agree entirely with the optimistic vision set out by the Member in her question.
Welsh: Diolch yn fawr am hynny. Wel, o ran y dilyniant i ddysgu gydol oes, mae hynny wir yn bwysig, ac un o'r pethau rŷn ni eisiau gwneud yw sicrhau ein bod ni'n deall sut mae'r holl ffyrdd sydd gyda ni o ddysgu'r Gymraeg yn eistedd ar gontinwwm yn erbyn ei gilydd, os hoffwch chi - hynny yw, cymwysterau TGAU a lefel A, ond hefyd gymwysterau addysg oedolion. Mae dangos y llwybr a dangos y dilyniant yna yn ffordd bwysig o ysgogi pobl i barhau â'u dysgu o'r Gymraeg neu i ddechrau o'r cychwyn cyntaf, os nad ydyn nhw wedi cael cyfle yn yr ysgol. Felly, mae'r gwaith yna yn waith pwysig. Rwy'n credu bod yr Aelod yn gwneud pwynt pwysig iawn ynglŷn â'r gofodau cymdeithasol hynny lle gall y Gymraeg gael ei defnyddio, ac rwy'n credu bod capel Soar yn fetaffor da am hyn, rwy'n credu. Mae'r capeli, ar y cyfan - . Nid y rheini sydd yn gyrru defnydd cymdeithasol o'r Gymraeg yn ein cymunedau ni, am resymau y byddwn ni i gyd yn eu deall. Ond yr her i ni yw beth yw'r gofodau sydd yn gwneud hynny. Os ydych chi yma yng Nghaerdydd, mae gyda chi lefydd fel Chapter, lle mae pobl yn gallu jest dod a bod gyda phobl eraill. Dyw hynny ddim yn bodoli ym mhob cymuned, felly beth yw'r cyfle inni wneud hynny? Felly, mae hynny yn rhan o'r feddylfryd hefyd, a dwi'n cytuno'n llwyr gyda'r weledigaeth optimistaidd sydd gan yr Aelod yn ei chwestiwn.
English: The next item is a statement by the Minister for Social Justice, which is an update on Ukraine. The Minister to make the statement - Jane Hutt.
Welsh: Yr eitem nesaf, felly, yw'r datganiad gan y Gweinidog Cyfiawnder Cymdeithasol, yn ddiweddariad ar Wcráin. Y Gweinidog i wneud y datganiad - Jane Hutt.
English: Diolch, Llywydd. I'm pleased to provide an update to Members about our ongoing work to support people from Ukraine seeking sanctuary in Wales. When I last updated Senedd Members on arrivals in November, Wales had welcomed just over 6,100 Ukrainians under the Homes for Ukraine scheme, including our supersponsor route. Arrivals have slowed in the recent months, with just over 6,300 Ukrainians, sponsored by the Welsh Government and Welsh households, arriving in Wales by 17 January. There have been additional arrivals under the Ukraine Family Scheme, but we're not given that data by the UK Government. Each of those 6,300 Ukrainians spent Christmas 2022 away from loved ones and away from their homeland. They may have lost homes, friends or even relatives, and, for some, they will have celebrated Christmas in an entirely different way, even celebrating on 25 December, as well as the more traditional 7 January, for the first time. We can't begin to imagine how it felt to mark Christmas in this way. However, those 6,300 people are safe here in Wales. They've found sanctuary, and I thank all those who've worked with us as a nation of sanctuary during 2022 to ensure this was the case. Around 8,700 visas have now been granted in total to people from Ukraine who have sponsors in Wales, so we can expect the number of arrivals to continue to grow steadily.
Welsh: Diolch, Llywydd. Rwy'n falch o roi'r wybodaeth ddiweddaraf i'r Aelodau am ein gwaith parhaus i gefnogi pobl o Wcráin sy'n chwilio am noddfa yng Nghymru. Pan roddais yr wybodaeth ddiweddaraf am gyraeddiadau i Aelodau'r Senedd nôl ym mis Tachwedd, roedd Cymru wedi croesawu ychydig dros 6,100 o Wcreiniaid o dan y cynllun Cartrefi i Wcráin, gan gynnwys ein llwybr uwch-noddwr. Mae cyraeddiadau wedi arafu yn ystod y misoedd diwethaf, gydag ychydig dros 6,300 o Wcreiniaid, a noddir gan Lywodraeth Cymru ac aelwydydd Cymru, yn cyrraedd Cymru erbyn 17 Ionawr. Bu cyraeddiadau ychwanegol o dan y Cynllun Teuluoedd o Wcráin, ond nid ydym yn cael y data hwnnw gan Lywodraeth y DU. Treuliodd pob un o'r 6,300 o Wcreiniaid hynny Nadolig 2022 ymhell o anwyliaid ac ymhell o'u mamwlad. Efallai eu bod wedi colli cartrefi, ffrindiau neu hyd yn oed berthnasau, ac, i rai, byddant wedi dathlu'r Nadolig mewn ffordd hollol wahanol, hyd yn oed dathlu ar 25 Rhagfyr, yn ogystal â'r 7 Ionawr mwy traddodiadol, am y tro cyntaf. Allwn ni ddim dechrau dychmygu sut roedd hi'n teimlo i nodi'r Nadolig fel hyn. Ond mae'r 6,300 hynny yn ddiogel yma yng Nghymru. Maen nhw wedi dod o hyd i noddfa, a diolch i bawb sydd wedi gweithio gyda ni fel cenedl noddfa yn ystod 2022 i sicrhau bod hyn yn wir. Mae cyfanswm o tua 8,700 o fisâu wedi'u rhoi bellach i bobl o Wcráin sydd â noddwyr yng Nghymru, felly gallwn ddisgwyl i'r nifer sy'n cyrraedd barhau i dyfu'n gyson.
English: The next item is the Landfill Disposals Tax (Tax Rates) (Wales) (Amendment) Regulations 2022. The Minister to move the motion. Rebecca Evans.
Welsh: Yr eitem nesaf, felly, yw'r Rheoliadau Treth Gwarediadau Tirlenwi (Cyfraddau Treth) (Cymru) (Diwygio) 2022. Y Gweinidog i wneud y cynnig yma. Rebecca Evans.
English: The Chair of the Finance Committee, Peredur Owen Griffiths, who seems slightly surprised at being called. You don't have to contribute, of course. So, I will invite the Chair of the Legislation, Justice and Constitution Committee - is he expecting to be called? He is, yes. Huw Irranca-Davies.
Welsh: Cadeirydd y Pwyllgor Cyllid, Peredur Owen Griffiths, sydd yn ymddangos fel ei fod e mewn rhywfaint o sioc i fi ei alw e. Does dim rhaid cyfrannu, wrth gwrs. Felly, fe wnaf i ofyn i Gadeirydd y Pwyllgor Deddfwriaeth, Cyfiawnder a'r Cyfansoddiad - ydy e'n disgwyl i fi ei alw e? Ydy. Felly, Huw Irranca-Davies.
English: We considered these regulations on 16 January and our report has been laid to inform Members in this afternoon's debate.
Welsh: Diolch yn fawr iawn, Llywydd. Fe wnaethon ni drafod y rheoliadau hyn ar 16 Ionawr ac mae ein hadroddiad wedi cael ei osod er gwybodaeth i'r Aelodau yn y ddadl y prynhawn yma.
English: I understand that Peredur Owen Griffiths has got over his shock at being called now and is ready to contribute.
Welsh: Rwy'n deall fod Peredur Owen Griffiths wedi dod dros y sioc o gael ei alw nawr a'i fod yn barod i gyfrannu.
English: Thank you, Llywydd, and apologies for not being ready there.
Welsh: Diolch, Llywydd, ac ymddiheuriadau am beidio â bod yn barod yn fanna.
English: I'm pleased to speak in the debate. The committee considered these regulations at our meeting last Thursday after the Legislation, Justice and Constitution Committee had laid its report. We have no further reporting points to make other than those already covered by that committee and therefore consider it appropriate and proportionate on this occasion not to produce our own separate report. However, I'd like to emphasise the importance of the Finance Committee, as the gatekeeper of financial scrutiny in the Senedd, having an opportunity to scrutinise regulations of this nature. Although we have no policy issues to raise in this instance, we fully expect any future tax instruments to be referred to us by the Business Committee. I'd also like to give assurance to Members that, as a committee, we will continue to keep a close eye on the legal framework governing the operation of devolved taxes in Wales. This includes any subordinate legislation made by Welsh Ministers in this area and the outcome of the independent review of landfill disposals tax, as referenced in the report of the Legislation, Justice and Constitution Committee. Diolch yn fawr.
Welsh: Rwy'n falch o gael siarad yn y ddadl. Fe wnaeth y pwyllgor ystyried y rheoliadau hyn yn ein cyfarfod ddydd Iau diwethaf ar ôl i'r Pwyllgor Deddfwriaeth, Cyfiawnder a'r Cyfansoddiad osod ei adroddiad. Nid oes gennym unrhyw bwyntiau adrodd pellach i'w gwneud ar wahân i'r rhai sydd eisoes yn dod o dan y pwyllgor hwnnw ac felly rydym yn ei ystyried yn briodol ac yn gymesur ar yr achlysur hwn i beidio â chynhyrchu ein hadroddiad ar wahân ein hunain. Ond hoffwn bwysleisio pwysigrwydd y ffaith fod y Pwyllgor Cyllid, fel porthor craffu ariannol yn y Senedd, yn cael cyfle i graffu ar reoliadau o'r fath. Er nad oes gennym unrhyw faterion polisi i'w codi yn yr achos hwn, rydym yn llwyr ddisgwyl i unrhyw offerynnau treth yn y dyfodol gael eu cyfeirio atom gan y Pwyllgor Busnes. Hoffwn hefyd roi sicrwydd i Aelodau y byddwn, fel pwyllgor, yn parhau i gadw llygad barcud ar y fframwaith cyfreithiol sy'n llywodraethu'r gwaith o weithredu trethi datganoledig yng Nghymru. Mae hyn yn cynnwys unrhyw is-ddeddfwriaeth a wneir gan Weinidogion Cymru yn y maes hwn a chanlyniad yr adolygiad annibynnol o'r dreth gwarediadau tirlenwi, fel y cyfeirir ato yn adroddiad y Pwyllgor Deddfwriaeth, Cyfiawnder a'r Cyfansoddiad. Diolch yn fawr.
English: I'll just take the opportunity to thank both committees for their work. I think the important points that both Chairs have made this afternoon go certainly well beyond the scope of the narrow regulations that we are discussing this afternoon, but I think the points that were made were really important, and I'm glad that we've been able to come to a good conclusion with the work in terms of the LJC committee demonstrating some good collaborative work between the Welsh Government and committees.
Welsh: Fe wnaf fanteisio ar y cyfle i ddiolch i'r ddau bwyllgor am eu gwaith. Rwy'n credu bod y pwyntiau pwysig y mae'r ddau gadeirydd wedi'u gwneud y prynhawn yma yn sicr yn mynd ymhell y tu hwnt i gwmpas y rheoliadau cul yr ydym yn eu trafod y prynhawn yma, ond rwy'n credu bod y pwyntiau a wnaed yn bwysig iawn, ac rwy'n falch ein bod ni wedi gallu dod i gasgliad da gyda'r gwaith o ran y pwyllgor deddfwriaeth, cyfiawnder a'r cyfansoddiad yn dangos rhywfaint o waith cydweithredol da rhwng Llywodraeth Cymru a phwyllgorau.
English: The proposal is to agree the motion. Does any Member object? There are no objections. The motion is therefore agreed.
Welsh: Y cwestiwn, felly, yw: a ddylid derbyn y cynnig? A oes unrhyw Aelod yn gwrthwynebu? Nac oes. Felly, mae'r cynnig yna wedi ei dderbyn.
English: We move to item 10, the Allocation of Housing and Homelessness (Eligibility) (Wales) (Amendment) Regulations 2023. The Minister for Climate Change to move these, Julie James.
Welsh: Eitem 10 sydd nesaf, Rheoliadau Dyrannu Tai a Digartrefedd (Cymhwystra) (Cymru) (Diwygio) 2023. Y Gweinidog Newid Hinsawdd sy'n cynnig rhain, Julie James.
English: Diolch, Llywydd. We've made the draft Allocation of Housing and Homelessness (Eligibility) (Wales) (Amendment) Regulations 2023 in order to amend the Allocation of Housing and Homelessness (Eligibility) (Wales) Regulations 2014, known as the 2014 regulations, so that victims and survivors of slavery and human trafficking granted temporary permission to stay in the UK can access housing or housing assistance in Wales. People who are granted this temporary permission to stay will be able to remain in the UK for up to 30 months. This entitlement gives them the right to work, study and access public funds, notably housing and housing assistance. I hope that Members will approve the motion, as this will provide victims and survivors of slavery and human trafficking with important rights and ensure that housing laws in Wales are made consistent with the United Kingdom's immigration laws, which are due to change next week. Victims and survivors of slavery and human trafficking are already entitled to remain temporarily in the UK through the Home Office's discretionary powers. The amendments put forward today will ensure that the 2014 regulations formalise the eligibility of victims and survivors of slavery and human trafficking within, rather than outside, the current immigration rules. I hope that Members will recognise that their support for the regulations will help strengthen Wales's commitment to be a nation of sanctuary, committed to human rights and promoting peace. Diolch.
Welsh: Diolch, Llywydd. Rydym wedi gwneud y fersiwn ddrafft o Reoliadau Dyrannu Tai a Digartrefedd (Cymhwystra) (Cymru) (Diwygio) 2023 er mwyn diwygio Rheoliadau Dyrannu Tai a Digartrefedd (Cymhwystra) (Cymru) 2014, a elwir yn rheoliadau 2014, fel bod dioddefwyr a goroeswyr caethwasiaeth a masnachu pobl a gafodd ganiatâd dros dro i aros yn y DU yn gallu cael mynediad at dai neu at gymorth tai yng Nghymru. Bydd pobl sy'n cael y caniatâd dros dro hwn i aros yn gallu aros yn y DU am hyd at 30 mis. Mae'r hawl hwn yn rhoi'r hawl iddyn nhw weithio, astudio a chael mynediad at arian cyhoeddus, yn arbennig tai a chymorth tai. Rwy'n gobeithio y bydd Aelodau yn cymeradwyo'r cynnig, gan y bydd hwn yn rhoi hawliau pwysig i ddioddefwyr a rhai sydd wedi goroesi caethwasiaeth a masnachu pobl a sicrhau bod cyfreithiau tai yng Nghymru yn cael eu gwneud yn gyson â deddfau mewnfudo'r Deyrnas Unedig, sydd i fod i newid yr wythnos nesaf. Mae gan ddioddefwyr a goroeswyr caethwasiaeth a masnachu pobl eisoes hawl i aros dros dro yn y DU trwy bwerau disgresiwn y Swyddfa Gartref. Bydd y gwelliannau a gyflwynwyd heddiw yn sicrhau bod rheoliadau 2014 yn ffurfioli cymhwysedd dioddefwyr a goroeswyr caethwasiaeth a masnachu pobl o fewn, yn hytrach na'r tu allan, y rheolau mewnfudo presennol. Gobeithio y bydd Aelodau'n cydnabod y bydd eu cefnogaeth i'r rheoliadau yn helpu i gryfhau ymrwymiad Cymru i fod yn genedl noddfa, wedi ymrwymo i hawliau dynol a hyrwyddo heddwch. Diolch.
English: Thank you once again, Llywydd. We also considered these regulations on 16 January and our report is included with this afternoon's agenda to inform this debate.
Welsh: Diolch eto, Llywydd. Fe wnaethon ni drafod hefyd y rheoliadau hyn ar 16 Ionawr, ac mae ein hadroddiad wedi'i gynnwys ar agenda'r prynhawn yma i lywio'r ddadl hon.
English: Our report on these regulations contains two merits points. I will start with the second, which noted that there had been no consultation on the regulations. In particular, we noted a paragraph in the explanatory memorandum accompanying the regulations that states that as temporary permission to stay is a product of reserved UK Government policy - namely immigration - the Welsh Government did not consider it in this case possible to undertake a meaningful consultation on alternative approaches, as the effect of the regulations - as the Minister has indeed said - is to ensure consistency between Welsh housing law and immigration law. So, we note that. Our first merits reporting point, however, rehearses the same point I made in the previous debate. The explanatory memorandum to the regulations was laid in English only. Before we received the relevant letter from the Permanent Secretary, which I referred to my previous contribution, we asked the Welsh Government to explain why a Welsh language version of the explanatory memorandum had not been laid for these regulations. The response we received again noted Standing Order 15.4, and stated that the Welsh Government had consulted guidance provided by the office of the Welsh Language Commissioner, and so on, and so on, to refer to the transcript of the previous debate. But as we noted before, and as per the commitment from the Permanent Secretary, the Welsh Government will now produce explanatory memoranda to Welsh subordinate legislation bilingually, following a brief bedding-in period. So, we're really grateful for that clarification.
Welsh: Mae ein hadroddiad ar y rheoliadau hyn yn cynnwys dau bwynt rhinweddau. Fe ddechreuaf gyda'r ail, a nododd na fu unrhyw ymgynghoriad ar y rheoliadau. Yn benodol, nodwyd paragraff yn y memorandwm esboniadol sy'n gysylltiedig â'r rheoliadau sy'n nodi, gan fod caniatâd dros dro i aros yn gynnyrch polisi Llywodraeth y DU a gedwir yn ôl - sef mewnfudo - nid oedd Llywodraeth Cymru yn ystyried yn yr achos hwn ei bod yn bosibl cynnal ymgynghoriad ystyrlon ar ddulliau amgen, gan mai effaith y rheoliadau - fel y dywedodd y Gweinidog yn wir - yw sicrhau cysondeb rhwng cyfraith tai Cymru a chyfraith mewnfudo. Felly, rydyn ni'n nodi hynny. Fodd bynnag, mae ein pwynt adrodd rhinweddau cyntaf, yn ailadrodd yr un pwynt a wnes i yn y ddadl flaenorol. Gosodwyd memorandwm esboniadol y rheoliadau yn Saesneg yn unig. Cyn i ni dderbyn y llythyr perthnasol gan yr Ysgrifennydd Parhaol, y cyfeiriais ato yn fy nghyfraniad blaenorol, fe ofynnom ni i Lywodraeth Cymru esbonio pam nad oedd fersiwn Gymraeg o'r memorandwm esboniadol wedi'i gosod ar gyfer y rheoliadau hyn. Roedd yr ymateb a gawsom eto yn nodi Rheol Sefydlog 15.4, ac yn datgan bod Llywodraeth Cymru wedi ymgynghori â chanllawiau a ddarparwyd gan swyddfa Comisiynydd y Gymraeg, ac ati, i gyfeirio at drawsgrifiad y ddadl flaenorol. Ond fel y nodwyd o'r blaen, ac yn unol â'r ymrwymiad gan yr Ysgrifennydd Parhaol, bydd Llywodraeth Cymru nawr yn cynhyrchu memoranda esboniadol i is-ddeddfwriaeth Cymru yn ddwyieithog, yn dilyn cyfnod byr o ymsefydlu. Felly, rydyn ni'n ddiolchgar iawn am yr eglurhad hwnnw.
English: Thank you for your contribution this afternoon; it's to be warmly welcomed. It shows Wales's aspiration to be a nation of sanctuary, and these regulations are an important step in that direction. As the Minister will know, the Local Government and Housing Committee is holding a consultation on Ukrainian refugees coming to Wales to escape the crimes of Putin at the moment. The evidence has been heart-rending, and it's fair to say that the actions of the Welsh Government have been far better than what's been seen provided by the Westminster Government. The point remains that there is a shortage of housing here, and lessons to be learned from recent experiences. So, can we have an assurance that fit-for-purpose accommodation is prepared without delay to ensure that we have the necessary resources to welcome and home these people who truly need our support, and that we have a responsibility to ensure that they are housed? And finally, we've heard over recent days the frightening news of 200 children who were seeking refuge disappearing from Home Office hotels in England. Will this change to TPS ensure greater safety for these most vulnerable of people, and what steps are being taken, in introducing these regulations, to ensure that children and others who are welcome here to Wales will not go missing from the system?
Welsh: Diolch am y datganiad y prynhawn yma; mae o i'w groesawu yn fawr iawn. Mae o'n dangos dyhead ac uchelgais Cymru i fod yn wlad ac yn genedl o noddfa, ac mae'r datganiad yma'n sicr yn gam pwysig i'r cyfeiriad hwnnw. Fel y gŵyr y Gweinidog, mae'r Pwyllgor Llywodraeth Leol a Thai yn cynnal ymgynghoriad i ffoaduriaid o Wcráin sydd yn dod i Gymru er mwyn dianc troseddau Putin ar hyn o bryd. Mae'r dystiolaeth wedi bod yn ddirdynnol, ac mae'n deg dweud bod gweithredoedd Llywodraeth Cymru wedi bod yn llawer iawn gwell na'r hyn sydd i'w weld gan Lywodraeth San Steffan. Ond erys y pwynt fod yna ddiffyg tai yma, a gwersi i'w dysgu o'r profiadau diweddar. Felly, a gawn ni sicrwydd fod anheddau addas i bwrpas yn cael eu paratoi yn ddi-oed er mwyn sicrhau bod gennym ni'r adnoddau angenrheidiol i groesawu a chartrefi y bobl yma sydd ddirfawr angen ein cymorth, a bod gennym ni'r cyfrifoldeb i'w llochesi nhw? Ac yn olaf, rydyn ni wedi clywed dros y dyddiad diwethaf y newyddion brawychus am 200 o blant oedd yn ceisio lloches yn diflannu o westai lloches y Swyddfa Gartref yn Lloegr. A fydd y newid yma i TPS yn sicrhau mwy o ddiogelwch i'r bobl fregus iawn yma, a pha gamau sy'n cael eu cymryd, wrth gyflwyno'r rheoliadau yma, i sicrhau na fydd plant ac eraill sy'n cael eu croesawu yma yng Nghymru yn mynd ar goll? Diolch.
English: The Minister for Climate Change to respond.
Welsh: Y Gweinidog Newid Hinsawdd i ymateb.
English: Diolch, Llywydd. Just on the consultation point that the legislation and justice committee Chair raised, I'll just reiterate what I said: the amendments brought about by the draft regulations clearly reflect changes to immigration law, which are reserved matters. The changes are quite limited, leaving little or no impact on public services, as compared to present. Any consultation would have limited value, as we don't have the powers to offer any material alternative approaches. I think that makes the point pretty succinctly. Obviously, I have no objection to the Welsh language issues - we're happy to do that, of course. On the safety and housing supply issues, this regularises the situation. So, where this was at the Home Office's discretion, it now gives people the right to be considered for housing services and that they, then, have the same right as everybody else has to have those services. And, of course, it will help increase safety, because having the right, rather than having to apply for the discretion, is clearly a better position to be in. I welcome the opportunity to have debated the regulations, Llywydd, and thank Members for their contributions. Given the clear benefit that the regulations will bring, I hope Members will support the motion. Diolch.
Welsh: Diolch, Llywydd. Ar y pwynt ymgynghori a gododd Cadeirydd y pwyllgor deddfwriaeth a chyfiawnder, fe wnaf ailadrodd yr hyn a ddywedais: mae'r gwelliannau a gyflwynwyd gan y rheoliadau drafft yn adlewyrchu'n glir newidiadau i gyfraith mewnfudo, sy'n faterion a gedwir yn ôl. Mae'r newidiadau'n eithaf cyfyngedig, gan adael ychydig neu ddim effaith ar wasanaethau cyhoeddus, o'u cymharu â'r sefyllfa bresennol. Byddai gwerth cyfyngedig i unrhyw ymgynghoriad, gan nad oes gennym y pwerau i gynnig unrhyw ddulliau gweithredu amgen perthnasol. Rwy'n credu bod hynny'n gwneud y pwynt yn eithaf cryno. Yn amlwg, does gen i ddim gwrthwynebiad i'r materion Cymraeg - rydyn ni'n hapus i wneud hynny, wrth gwrs. O ran y materion diogelwch a chyflenwad tai, mae hyn yn unioni'r sefyllfa. Roedd hyn yn arfer bod yn ôl disgresiwn y Swyddfa Gartref, ond mae nawr yn rhoi'r hawl i bobl gael eu hystyried ar gyfer gwasanaethau tai a'u bod nhw, wedyn, yn cael yr un hawl â phawb arall i gael y gwasanaethau hynny. Ac, wrth gwrs, bydd yn helpu i gynyddu diogelwch, oherwydd mae cael yr hawl, yn hytrach na gorfod gwneud cais am y disgresiwn, yn amlwg yn sefyllfa well i fod ynddi. Rwy'n croesawu'r cyfle a gawsom i drafod y rheoliadau, Llywydd, a diolch i'r Aelodau am eu cyfraniadau. O ystyried y budd clir a ddaw yn sgil y rheoliadau, rwy'n gobeithio y bydd Aelodau'n cefnogi'r cynnig. Diolch.
English: The proposal is to agree the motion. Does any Member object? There are no objections, therefore the motion is agreed.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? Nac oes, does yna ddim gwrthwynebiad, felly mae'r cynnig wedi'i dderbyn.
English: We will not, therefore, need to move to voting time this evening. That brings today's proceedings to a close. Thank you very much.
Welsh: Sy'n golygu nad oes gyda ni bleidleisiau i'w cymryd heno. Dyna ddiwedd ein busnes ni am y dydd heddiw, felly. Diolch yn fawr.